De Roquetes vinc...: 12/10\nBenvingut sigui l'any nou\nA l'any 2010 li queden poques hores. Per molts ha estat un any dramàtic. Per altres, un any per oblidar. I com sempre passa, per uns pocs ha estat l'any perfecte.\nPer mi ha estat un any gris, amb esclats lluminosos que m'han permès millorar l'autoestima. Si bé els meus blogs semblen ensopits, jo no he parat. La meua maqueta del Vaporet Anita està força avançada, no l'he poguda acabar per aquestes festes com volia, però molt aviat l'avararé. A més he participat en quatre llibres col·lectius: 365 contes que encara no ha vist la llum; l'Arbreda ebrenca que va ser presentada a Fondespatlla al juliol; la novel·la col·lectiva Il·lusions i incerteses, amb presentacions a Jesús, Barcelona, Valderoures i Mora i properament a Blanes; i Rius de crims que veurà la llum el proper febrer. I continuo treballant en un parell de projectes, que potser mai vegin la llum...\nL'any que ja truca a la porta, ens el presenten negre del tot. Ens ho haurem de prendre amb calma i amb paciència.\nCompanys/es, que ho passeu d'allò més bé durant el trànsit, ens veiem l'any vinent...\nPenjat per Juanma Garcia a les 14:16 5 comentaris: Vínculos a esta entrada\nPer Nadal, un pas de pardal...\nÉs migdia, el fort vent de mestral ens ha portat el Nadal. Les campanes de l'església toquen a rebat anunciant el naixement del nen Jesús i la megafonia del carrer Major hi competeix oferint, als escassos i arrupits vianants, nadales sense descans.\nPer Nadal un pas de pardal, però encara ens calen molts de passos de pardal per sortir de l'atzucac on ens ha instal·lat la tan maleïda crisi. Encara que ahir, la més esperada de totes les vespres de l'any, queia un record històric: les compres amb diner de plàstic havia superat tots els indicadors, superant en prop d'un milió les transaccions realitzades amb targeta, respecte les realitzades l'any passat.\nAmb crisi o sense, que tingueu un bon Nadal i que l'any vinent sigui molt millor en tots els aspectes.\nPenjat per Juanma Garcia a les 12:21 5 comentaris: Vínculos a esta entrada\nVagarejant: Llums de Nadal\nPost publicat, al blog "Sols un moment", el dijous 10 de desembre de 2009\nAl carrers principals ja han encès els llums de Nadal, la seva llum esgrogueïda, a joc amb les dels fanals de l’enllumenat públic, dona a l'ambient un aire malaltís de tristor. Al Nadal, que ja porta per si mateix una carrega emocional d'enyorança pels que ja no hi són, sols li mancava una decoració monocromàtica que es clava al cervell com una xinxeta que fa desitjar que tot hagi passat ràpidament.\nAcabo la feina i sols desitjo tornar al meu carrer, els escamots de Pares Noël a l'assalt de balcons i terrasses i les girlandes lluminoses "Made in Xina" que el guarneixen el converteixen en un dels llocs més “frikis” dels voltants. Algú pensarà que és hortera, però l'esclat de colors aixeca l'ànim a un mort.\nPenjat per Juanma Garcia a les 16:07 2 comentaris: Vínculos a esta entrada


El València B.C. jugarà per nové any consecutiu el torneig que el C.B. Genovés organitza - Portal de Xàtiva\nEl València B.C. jugarà per nové any consecutiu el torneig que el C.B. Genovés organitza\nEl Joventut comptarà amb 8 participacions i per a l’Unicaja serà la segona\nEl València B.C. jugarà per nové any consecutiu el torneig que el C.B. Genovés organitza en categoria cadet. En totes les edicions ha participat junt al C.B. Genovés en aquest torneig que any rere any intenta portar als millors equips de la categoria. El València va ser qui es va emportar la primera edició allà per l’any 2004, on un jove Víctor Claver ja va mostrar tot el seu potencial que amb els anys s’ha confirmat. La resta de tornejos, Joventut en 4 ocasions, el Barça en una i el Real Madrid en una altra s’han emportat aquest torneig, que va siguen un referent en el calendari de preparació per al campionat d’Espanya cadet.\nÉs un bon examen per veure en quin moment de la preparació es troben els equips, veure si van pel bon camí, competir amb equips que probablement es trobaran en el campionat d’Espanya de final de temporada. Després del València B.C., el Joventut és l’equip que compta amb més participacions, ha estat en tots els tornejos excepte en el segon, en el que el Real Madrid i el Barça completaven el cartell junt al València B.C. i el C.B,. Genovés. Després, altres equips que han participat en aquest campionat han sigut el Caprabo Lleida en un ocasió, el F.C. Barcelona en dues, el Real Madrid en dues, l’Estudiantes Madrid en dues, el BCM Ostrava de la República Txeca en una i l’Unicaja Màlaga en una ocasió. És L’equip de Màlaga qui completa aquest any el cartell del Torneig, amb un plater que presenta unes bones expectatives de cara al campionat d’Espanya, ja que la gran majoria d’aquestos jugadors, siguen de primer any aconseguiren arribar al campionat d’Espanya de l’any passat. A l’igual que el València B.C.\nAixí doncs, si ho juntem amb el Joventut de Badalona, un equip que sempre assegura bon nivell de bàsquet, ens trobem davant d’un torneig que presenta molt bones sensacions, probablement ens trobem davant d’un dels tornejos mes igualat dels darrers anys. Matias Boho i Jordan Rogers del València B.C., Marc Bauzà i Sergi Costa del Joventut i Domantas Sabonis i Francisco Alonso de l’Unicaja ens delectaran del millor bàsquet cadet a nivell estatal\nÉs una bona oportunitat per veure a aquestos jugadors que de segur en un futur estaran en els primers equips de la lliga ACB. Des de l’organització es comentava que «l’experiència de tots estos anys ha fet veure que és un campionat que dóna l’oportunitat de veure jugadors que en el futur es podrà pres-sumir d’haver-los vist en categoria cadet, i poder comparar l’evolució d’ells i al mateix temps tindre el privilegi d’haver-los conegut en la seva etapa de formació. Qui anava a dir en el primer torneig que Claver seria campió del món en la selecció espanyola? Doncs, el Genovés ha tingut el privilegi de veure-lo quan encara tenia 15-16 anys i ja demostrava tot el seu potencial»\nPublicado el febrero 15, 2012 febrero 15, 2012 Autor Portal de XàtivaCategorías Com. Valenciana, Deportes, Genovés, XàtivaEtiquetas badalona, baloncesto, Genovés, joventut, valencia\nAnterior Entrada anterior: Los voluntarios del programa «Mayores para Mayores» Lâ€™Olleria de reciben su diploma acreditativo\nSiguiente Entrada siguiente: Inaugurades les VI Jornades de Solidaritat amb l’exposiciÃ³ «Mirades de la hamada»


Flors per a empreses a Bacelona\nSi tens una empresa, podràs gaudir d'un descompte en totes les compres que facis a través de la nostra botiga online.\nPer aconseguir-només has de donar-te d'alta com a empresa a la nostra botiga online i rebràs un descompte de el 5% de regal que s'aplicarà de manera permanent en totes les compres que facis en línia.\nA què esperes? És molt senzill, fes clic aquí i comença a gaudir dels nostres descomptes.\nAquesta promoció no és acumulable amb altres ofertes.\nEl procés de registre pot trigar unes 24 hores, rebràs un correu electrònic de benvinguda quan el procés hagi finalitzat i a partir d'aquest moment ja podràs gaudir del teu 5% de descompte.\nDescompte vàlid només per a la botiga online.\nColor del producte segons disponibilitat d'estoc.\nFlors i plantes per a la teva empresa:\nQuan treballem en una empresa moltes vegades ens adonem que falta una mica de verd i alegria al nostre lloc de treball i quina millor manera de donar-li vidilla que amb uns rams de perfecta qualitat de Flors Navarro. Si vols aconseguir un espai més natural, verd i sa a la teva oficina, amb nosaltres ho aneu a aconseguir perquè som la millor floristeria de Barcelona i tenim una gran gamma de productes per a qualsevol espai.\nTambé hi ha empreses que busquen una floristeria de confiança per fer encàrrecs de rams o de flors soltes per als seus treballadors, clients etc. Si és així, has trobat al teu Floristeria de confiança, Flors Navarro de Barcelona.\nA continuació us anem deixar un llistat de flors perfectes per decorar les vostres empreses o bé per regalar als clients i treballadors.\nHortènsies: el seu color verd representa l'harmonia i la tranquil·litat, per això són flors perfectes per decorar l'oficina. També si et sents cansada / o et servirà aquesta flor per respirar profund i no perdre la concentració.\nGira-sols: són flors perfectes en època d'estiu, perquè omplen de color i d'alegria qualsevol espai. A més és una planta que simbolitza la vitalitat i el positivisme. I depenent de la gamma cromàtica que segueixi la teva empresa pots escollir el color de l'gira-sol, ja sigui marró, vermell, taronja i crema. És perfecte per posar-lo en un centre de taula de la sala d'espera.\nSansevieria: és una planta preciosa, de gran resistència i produeix una gran quantitat d'oxigen. És una planta perfecta per a les oficines perquè no requereix molta aigua ni tampoc cures especials. És perfecta per a tenir-la a l'entrada de l'oficina o en algun despatx.\nAreca: és una planta que resisteix als llocs més foscos, és la "palmera" perfecta per als salons. És una planta gran i proporciona un ambient fresc i relaxant. Això sí, cal regar-freqüentment i assegurar-se que l'arrel sempre estigui humida.\nPothos: és una planta molt resistent, és una planta perfecta per penjar-la de qualsevol zona de l'oficina vagi on vagi quedarà ideal i li donarà un toc de rotllo. Això sí heu de saber que és una planta molt tòxica per a les mascotes.\nFalgueres: és una planta perfecta per a llocs interiors com una oficina. Els llocs ideals per tenir aquesta planta és al costat d'una venda o si a la teva oficina li entra bona llum natural pot estar perfectament a sobre d'una prestatgeria per decorar o al centre de taula.\nAquestes sis opcions són les ideals i perfectes per a qualsevol tipus d'oficina. Si t'ha interessat alguna feu confiança a Floristeria a Barcelona, Carrer València 320 o bé entra a la nostra botiga online i compra la teva planta preferida i te l'enviem al teu domicili.


"Si no té ganes de sentir-me, canviï d'emissora" - Alternativa Ciudadana Progresista\n«Si no té ganes de sentir-me, canviï d’emissora»\nGirauta s’enfronta a una oient i denuncia «els assenyalaments personals propis dels nacionalismes i dels totalitarismes»\nEl periodista Juan Carlos Girauta ha tingut una picabaralla amb una oient que li ha recriminat l'»agressivitat» que té el tertulià d’El matí de Catalunya Ràdio i li ha recordat que va demanar la dimissió de l’exdirectora de TV3, Mònica Terribas. «M’encanta que toqui aquest tema; ara parlarem de la Terribas», ha dit el periodista.\n«Vostè parli del que vulgui, que jo no tinc ganes de sentir-lo», li ha replicat la oient. «Si no té ganes de sentir-me, canviï d’emissora perquè jo estic participant en aquest programa» li ha etzibat llavors Girauta, que ha afegit que «també podem fer que aquesta casa em faci fora perquè jo no entro en el mantra que hi ha tres diaris d’ultradreta». En aquest moment, el presentador del programa, Manel Fuentes, li ha recomanat que escolti la oient i després doni la seva opinió.\nUn cop finalitzada la intervenció de la oient, el periodista ha lamentat que «aquest país comença a presentar un signe molt preocupant» perquè «qui no comparteix la ideologia nacionalista i qui no repeteix els mantres del tipus ‘ABC, La Razón i El Mundo són ultradreta’ cosa que és una fastigosa mentida» i «qui no està en aquests mantres de la tribu és un personatge a qui se’l pot denigrar públicament».\nEn aquest sentit, el periodista ha denunciat que «tots els dies m’arriben amenaces al meu Twitter d’independentistes i gent d’aquesta tan agradable». Segons Girauta, «hi ha una sèrie de mantres que si tu no ho comparteixes t’assenyalen» i «els assenyalaments personals els considero fastigosos i molt propis dels nacionalismes i dels totalitarismes».\n«A mi ja se m’ha assenyalat personalment en aquest programa. Jo sé que arribarà el moment en què la ràdio nacional de Catalunya no podrà tenir una veu per opinar», ha conclòs.\nAbans de finalitzar la tertúlia, Fuentes li ha demanat que «no es faci la víctima» i li ha recordat que «des que sóc el director ha tingut plena llibertat per estar-hi i jo formo part de la ràdio nacional de Catalunya. Jo formo part d’aquesta ràdio. Aquesta tertúlia és plural i els oients truquen i diuen el que volen».\nSé el primero en comentar en ««Si no té ganes de sentir-me, canviï d’emissora»»


27 d'octubre 2014 per Poble Sec\nLa setmana passada va arribar la Gigaenquesta al nostre barri i la van dur a terme 48 voluntaris!Dijous a les 17 h Poble-sec per la Independència era a la parròquia de Sant Pere Claver per preparar tot el material de la Gigaenquesta. 48 voluntaris van arribar a les 18 h per recollir el material i rebre les instruccions per dur a terme l’enquesta, com ara que havien de posar-se per parelles i que passarien les enquestes a les adreces que els havien assignat.\nAl cap d’una hora o hora i mitja, els voluntaris ja van poder gaudir del pica-pica que els havíem preparat i van poder comentar l’experiència. Cal destacar que ningú va tenir cap problema, l’única dificultat va ser que el cens no estava actualitzat i en alguns casos no coincidia el nombre d’habitatges que deia amb la realitat. I aquest dimecres hi tornem, vine a fer de voluntari!!!\n9N ANC Assemblea Independència Poble-sec PSxI Volem votar


Després de 15 anys des de l'obertura de l'Bike Park, Vallnord - Pal Arinsal connecta els circuits amb Arinsal - Darreres Info útil i notícies d'esquí - Esquiades.com\nAquest dijous 23 de juny, Vallnord – Pal Arinsal i el Comú de la Massana, han presentat totes les novetats que els diferents clients es trobaran en aquesta temporada d’estiu 2020. L’estació de la Massana obrirà les seves portes el proper 27 de juny amb el 100% dels circuits oberts i tota la part d’activitats del Mountain Park, pensats per a grups i famílies. Aquesta és una temporada molt especial, ja que es tracta d’una edició on Vallnord – Pal Arinsal celebra 35 anys des del dia de la inauguració de les activitats d’estiu i 15 anys de l’obertura del Bike Park. La temporada té prevista una durada de 77 dies amb data de finalització el proper 13 de setembre.\nNOVETATS AL BIKE PARK\nCoincidint amb els 15 anys de l’obertura del Bike Park, Vallnord – Pal Arinsal connecta els seus circuits amb el sector d’Arinsal. L’estació té la previsió de construir durant aquesta temporada el primer circuit al sector d’Arinsal, oferint per les properes temporades un bike park amb circuits als dos sectors. Serà un circuit de descens d’uns 5,5 km amb un desnivell de 950 metres. Mentre es realitza la construcció del circuit, els clients podran accedir al sector d’Arinsal des d’inicis de temporada a través del telefèric, que a partir d’aquest estiu també estarà habilitat per accedir amb bicis. Un cop arribin al Port Negre, els usuaris podran baixar pel camí habilitat per a vehicles de muntanya i arribar al poble d’Arinsal de forma còmoda i fàcil. Per tornar a accedir al Bike Park, els riders hauran de baixar fins al poble de la Massana i tornar a agafar el telecabina que els deixarà de nou a la Caubella de Pal. Aquesta connexió permetrà dinamitzar el poble d’Arinsal i facilitar l’accés a tots els serveis i instal·lacions del poble.\nPer aquesta temporada, l’estació també fa una aposta en aconseguir un major impacte en favor al medi ambient. D’aquesta manera, eliminen la producció de tots els mapes del Bike Park, així com les cartes dels restaurants. Els mapes podran trobar-se a través de la APP, Ski And Bike, i les cartes, amb un codi QR col·locat a totes les taules. Així mateix, Vallnord – Pal Arinsal fa una aposta pel seu marxandatge, que després de molta demanda, els clients podran adquirir els productes de l’estació de manera on-line, a través de la seva botiga virtual attitude.vallnordpalarinsal.com.\nUna de les grans novetats de la temporada també és el nou conveni amb l’oficina de Turisme de la Massana. A partir d’aquesta temporada, Vallnord – Pal Arinsal tindrà un nou punt de venda a l’oficina de turisme i un dels seus grans objectius és seguir creant sinergies per apropar als clients els productes de l’estació de la Massana, així com serveis i productes de km 0 de la parròquia.\nDestacant l’àrea de venda digital, Vallnord – Pal Arinsal amplia aquest estiu la venda dels seus productes. En aquest cas, l’estació oferirà a partir d’ara l’opció de reservar taula a certs restaurants de l’estació i alhora, millora el seu cercador de paquets. Es tracta del paquet d’allotjament i forfet de bike, que serà molt més dinàmic i flexible que fins ara.\nNOVETATS MOUNTAIN PARK\nL’estació segueix fent una gran aposta per les activitats durant l’estiu i Snowplus és una gran aposta per als més petits, ja que és el lloc ideal per a iniciar-se en esports d’estiu i gaudir de la muntanya de forma alternativa. Ofereix un gran ventall d'activitats per a totes les edats i per gaudir d'uns dies únics. Pel que fa a les activitats, l’estació realitzarà descomptes per la compra anticipada de forfets d’activitats, una estratègia que Vallnord – Pal Arinsal ja realitza durant l’hivern. En aquest cas, en funció del paquet escollit, els clients podran gaudir d’un 10% de descompte amb la compra anticipada de 24 hores d’antelació. Finalment, com ja és costum, Vallnord – Pal Arinsal dona l’opció als usuaris del forfet extraescolar de Ski Andorra i el forfet de temporada d’hivern Valls del Nord 19/20, ambdós casos de fins a 15 anys, accedir durant l’estiu a les instal·lacions de Vallnord – Pal Arinsal sense cost. Recordar també que els usuaris amb forfet Ski&Bike de la temporada 19/20 encara podran gaudir de les instal·lacions per aquesta temporada d’estiu 2020.\nEn restauració, aquesta temporada es continuaran efectuant, a més d’oferir tota l’oferta gastronòmica diurna, els serveis de sopars d’alta muntanya i els aperitius d’alçada. Com a novetats, aquesta temporada es digitalitzen totes les cartes per evitar el contacte amb paper i aconseguir un impacte positiu en el medi ambient i es col·loquen taules a diferents punts de l’estació per a que els clients puguin gaudir del servei take away. Vallnord – Pal Arinsal vol que totes les persones puguin gaudir de les muntanyes amb seguretat i tranquil·litat, per aquest motiu han posat a disposició una opció per endur el menjar.\nAquest any, els esdeveniments a Vallnord – Pal Arinsal s’han reduït de forma considerable però tot i així, aquesta temporada acollirà dos esdeveniments: La Volta als Ports, el proper 9 d’agost i la festa del club piolet, el 13 de setembre, que tancarà la temporada d’estiu 2020. Tant el Bike Park, el Mountain Park i la restauració, estaran disponibles a partir del 27 de juny fins al 8 de setembre de forma ininterrompuda i l’estació té previsió de tancar la temporada el cap de setmana de l’11, 12 i 13 de setembre.\nAquesta temporada anirà acompanyada de seguretat. Vallnord - Pal Arinsal és una destinació segura, ja que han treballat en uns protocols sanitaris que permetran garantir la pràctica esportiva a l’estació.\nDESCOBERTA DE LA NATURA I EL PATRIMONI\nL’oferta ecoturística del Comú de la Massana d’enguany ha començat abans d’hora i s’ha destinat al públic local. Les “Experiències d’alçada” estan tenint un gran èxit, amb ocupació de totes les propostes durant tot el cap de setmana. Aquesta proposta tenia com a doble objectiu promocionar les professionals del sector de la muntanya de la parròquia i fer descobrir la muntanya al públic local. De cara als mesos de juliol i agost es continua amb aquesta filosofia, comptant amb els guies de muntanya i monitors de la parròquia i millorant l’oferta, fent servir com a termòmetre les sortides gratuïtes del juny. Hi haurà activitats de dilluns a diumenge, des de rutes fins als principals pics, fins a sortides per descobrir els productors locals o d’excursions interpretatives per conèixer l’entorn geològic, la flora, la fauna, el patrimoni cultural i natural de la Massana. A més, també s’incorpora una oferta de benestar enmig de la natura, amb banys de salut i ioga a l’aire lliure.


Manacor prepara una agenda amb 30 activitats a l'entorn de la Setmana del Llibre\nPart Forana 16/04/2018\nLa Fira del Llibre al claustre, dia 23, serà l'acte central del programa cultural\nLa Setmana del Llibre a Manacor s'ha presentat al Claustre, seu de la Fira el proper dia 23. J.S.F.\nManacorPresentacions de llibres, contacontes, exposicions, conferències, tallers infantils, concerts i concursos literaris, en un calendari que inclou fins a 30 activitats, seran els complements que la Setmana del Llibre ofereix a la tradicional fira que any rere any omple de llibres i roses el claustre de Sant Vicenç de Manacor. "Del programa destaca, sobretot, el dia de Sant Jordi, que és la jornada estrella que atreu gent de tota l'illa i reafirma que Manacor no és només el referent cultural del Llevant sinó que és un referent per a tot Mallorca", ha destacat la batlessa de Manacor, Catalina Riera, en la presentació del programa de la gran cita cultural del mes d’abril.\nDe fet, la Fira del Llibre és el plat principal del programa d'actes culturals que comença aquest dimecres, dia 18 d'abril, i dura fins dia 29. Així, diversos éssers mitològics, actuacions musicals i contacontes acompanyaran els llibreters, les floristeries i les associacions que durant la Fira del Llibre de dilluns dia 23 es reuniran al claustre. "La Fira del Llibre enguany cau en dilluns i tots els nins i nines del municipi hi podran acudir amb les escoles i tornar-hi amb la família després a passar-hi una bona estona", explica el bibliotecari Antoni Ferrer, que ha coordinat el programa d'actes de la Setmana del Llibre.\nLa setmana del llibre comença dimecres dia 18 a les 19.30 h amb la presentació del llibre il·lustrat 'Els 6 guardians. Una història de Pasqual Calbó', de Iolanda Bonetnou. L'endemà, dijous dia 19, l'activitat es reparteix entre la torre dels Enagistes i la torre de ses Puntes. A les 19 h, la sala d'exposicions de la torre de ses Puntes acollirà la inauguració de l'exposició de Ramon Cavaller '50 aquarel·les de la Menorca del segle XVIII' i mitja hora més tard, a les 20 h, l'autor manacorí Tomeu Matamalas hi presentarà la seva nova novel·la, titulada 'Nova Esmirna'. Al Museu de Manacor, ubicat a la torre dels Enagistes, a les 19 h, hi haurà una visita guiada a l'exposició 'Promontoris i murades, els caps costaners de l'edat del bronze a Mallorca i Menorca', i a les 19 h la directora del Museu de Ciutadella, Majo León, explicarà la importància de les col·leccions museístiques i el seu model de gestió.\nDivendres 20 d'abril el claustre de Manacor acollirà activitats enfocades a totes les edats. A les 16.30 h i a les 18 h a la biblioteca es faran els tallers de treballs manuals 'Llibre d'artista', que aniran a càrrec d'Ennigulart. A les 20 h, al claustre, hi haurà el concert del grup Jo Jet i Maria Ribot. L'endemà, dissabte dia 21, la biblioteca acollirà a les 19.15 h la conferència 'El sueño auroral de María Zambrano: frente al poder'. I l'endemà, diumenge dia 22, el Conservatori acollirà a les 19 h el recital 'Cançons i Àries', que interpretaran la soprano Marina Serra i el pianista José López.\nsetmana del llibre Ajuntament de Manacor part forana mallorca


Botigues de Barcelona, Més de 10.000 patinadors ja han utilitzat la pista de gel de plaça Catalunya\nMés de 10.000 patinadors ja han utilitzat la pista de gel de plaça Catalunya Reviewed by Botigues de Barcelona on Dec 05 Rating: 4.5 Més de 10.000 patinadors ja han utilitzat la pista de gel de plaça Catalunya Des que va obrir les portes al públic, el passat 23 de novembre, més de 10.000 patinadors han passat per la pista de gel de plaça Catalunya, una xifra que s'ajusta a les previsions, que apunten un increment notable d'usuaris durant el mes de desembre, coincidint amb el període de vacances. Aquesta instal·lació promoguda per la Fundació Barcelona Comerç també programa cursos d'iniciació a diverses disciplines sobre gel.\nDes del passat 23 de novembre, quan va obrir les seves portes al públic, la pista de gel de plaça Catalunya ha rebut més de 10.000 patinadors, una xifra que s'ajusta a les previsions dels promotors, la Fundació Barcelona Comerç.\nAquestes previsions apunten també a un increment notable d'usuaris durant el mes de desembre, coincidint amb el període de vacances nadalenques. En aquestes dates, a més, es programen cursos d'iniciació a diversos esports de gel, com són el patinatge, l'hockei, el curling i el short track, dirigits a infants de 6 a 12 anys.\nDe la mateixa manera, BarGelona serà l'escenari d'algunes exhibicions de primer nivell, com la que protagonitzarà Javier Fernández, el millor patinador espanyol sobre gel de la història, o la que oferirà Ander Mirambell, el primer olímpic espanyol en la modalitat de skeleton.\nDurant tota la campanya de Nadal, tal i com es va fer l'any passat, les botigues dels eixos comercials de la ciutat repartiran vals del 50% de descompte per accedir a la pista. A més, com a novetat, els clients que s'apropin als comerços dels eixos amb el resguard del tiquet d'entrada a la pista, podran bescanviar-los per regals i descomptes especials.\nMés de 10.000 patinadors ja han utilitzat la pista de gel de plaça Catalunya\nDes que va obrir les portes al públic, el passat 23 de novembre, més de 10.000 patinadors han passat per la pista de gel de plaça Catalunya, una xifra que s'ajusta a les previsions, que apunten un increment notable d'usuaris durant el mes de desembre, coincidint amb el període de vacances. Aquesta instal·lació promoguda per la Fundació Barcelona Comerç també programa cursos d'iniciació a diverses disciplines sobre gel.


Càtedres de la UdG > Patrimoni Literari > Activitats > Any 2019\nUdG CàtedresPatrimoni LiterariActivitatsAny 2019\nClub de lectura: Entre dos silencis d'Aurora Bertrana\nDes de l'any 2013, la Càtedra de Patrimoni Literari ofereix dinamitzacions de sessions de clubs de lectura dedicades a obres de Maria Àngels Anglada i Carles Fages de Climent, des de l'any 2017 es va ampliar l'oferta amb la inclusió d'Aurora Bertrana entre els autors del programa "Clàssics catalans als vostres clubs de lectura".\nEn aquest marc, doncs, el passat 27 de novembre, la Biblioteca Núria Albó de La Garriga va sol·licitar una sessió sobre la novel·la d'Aurora Bertrana Entre dos silencis. La sessió, conduïda també per Anna Perera, permet difondre el patrimoni literari dels escriptors que la Càtedra representa en el marc de la xarxa d'Espais Escrits i, alhora, acostar-los als lectors actuals promovent la lectura de les seves obres.\nSimposi Dolors Monserdà: els orígens de la novel·la catalana moderna i del feminisme a Catalunya\nAmb motiu de l'Any Dolors Monserdà, que al llarg del 2019 ha commemorat el centenari de la mort de l'escriptora, la Càtedra de Patrimoni Literari Maria Àngels Anglada - Carles Fages de Climent ha col·laborat en l'organització del "Simposi Dolors Monserdà i Vidal: els orígens de la novel·la catalana moderna i del feminisme a Catalunya", conjuntament amb la Institució de les Lletres Catalanes, l'Institut d'Estudis Catalans, l'Institut Català de les Dones i la Càtedra Verdaguer d'Estudis Literaris de la Universitat de Vic. Aquest va tenir lloc el 22 de novembre.\nLa inauguració del simposi va anar a càrrec de la consellera de Cultura, Mariàngela Vilallonga, i del president de l'Institut d'Estudis Catalans, Joandomènec Ros. D'altra banda, la sessió del matí, moderada per Anna Perera, directora adjunta de la Càtedra de Patrimoni Literari, també va comptar amb la participació la directora de la Càtese, Margarida Casacuberta, va oferir la ponència «Dolors Monserdà, la Renaixença i els Jocs Florals».\nEl Simposi es va cloure amb una lectura de textos inèdits de Dolors Monserdà, que va anar a càrrec de Núria Riera i va estar presentada per Ramon Pinyol, president de la Secció Històrico-Arqueològica de l'Institut d'Estudis Catalans.\nHomenatge a Maria Àngels Anglada\nAmb motiu del vintè aniversari de la mort de Maria Àngels Anglada, i arran de la publicació del volum col·lectiu El llegat de Maria Àngels Anglada, el passat 12 de novembre va tenir lloc un homenatge a l’escriptora catalana que es va celebrar a la seu de l'Institut d'Estudis Catalans. El llibre El llegat de Maria Àngels Anglada recull la vinculació d’Anglada amb la Secció Filològica de l’IEC, ja que va passar-ne a ser membre l’any 1991 i, des del mes de juliol de 1998 i fins la seva mort va ser-ne la vicepresidenta. Per tots aquests motius, doncs, des de la Càtedra de Patrimoni Literari i amb la col·laboració de l’Institut d’Estudis Catalans, es va organitzar aquest acte d’homenatge.\nL'acte va ser presidit per la consellera de Cultura, Mariàngela Vilallonga, i també va comptar amb la participació de: Joan A. Argenter, membre de la Secció Filològica de l'IEC; Montserrat Jufresa, membre de la Societat Catalana d'Estudis Clàssics; i Joandomènec Ros, president de l'Institut d'Estudis Catalans. Com a cloenda, el cantautor Josep Tero va oferir la musicació d'alguns poemes de M. Àngels Anglada.\nItinerari literari: Què us diré?: Ramon Muntaner i Peralada\nL'Itinerari literari Què us diré?: Ramon Muntaner i Peralada és el número 11 de la col·lecció d'itineraris literaris autoguiats que publica la Càtedra de Patrimoni Literari Maria Àngels Anglada - Carles Fages de Climent de la Universitat de Girona.\nL'objectiu de la ruta literària és donar a conèixer l'obra de Muntaner en relació amb els espais de Peralada on l'autor va viure. A través de la lectura de fragments de l'obra, l'itinerari convidarà els visitants a redescobrir Peralada.\nEl passat dissabte 9 de novembre de 2019, a les 11:00h, el Centre de Turisme Cultural Sant Domènec va oferir la realització de l'itinerari literari. Aquesta activitat va néixer com a commemoració dels 750 anys del naixement de Muntaner i tenia la voluntat de ser una oferta cultural estable.\nTaula rodona: Què hi ha dins dels silencis? sobre Aurora Bertrana\nLes relacions entre les dones de la rereguarda i els soldats d'ocupació són un dels aspectes més ocults de la guerra. Aurora Bertrana els explora a la novel·la Entre dos silencis, que recentment ha estat publicada per primer cop en versió íntegra. Quins sentiments governen la vida quan la dona a qui han mort el marit o el fill ha d'atendre l'enemic s'humanitza? I quina guerra comença quan torna el marit de la guerra? Aquestes i d'altres qüestions van ser tractades a la taula rodona Què hi ha dins dels silencis? que va tenir lloc el dimecres 23 d'octubre, a les 19.00 hores, al Centre Cultural La Mercè (Girona). Hi van participar la periodista Eva Vàzquez, i Georgina Solà i Maria Bohigas, editores de l'obra d'Aurora Bertrana.\nPresentació del llibre El llegat de Maria Àngels Anglada\nAmb motiu dels vint anys de la mort de Maria Àngels Anglada (1930-1999), la Càtedra de Patrimoni Literari Maria Àngels Anglada - Carles Fages de Climent de la Universitat de Girona ha publicat el volum El llegat de Maria Àngels Anglada, editat a cura de Mariàngela Vilallonga i Anna Perera. Es tracta d'un volum col·lectiu que recull un seguit d'aportacions sobre el llegat literari i humà de l'escriptora catalana. Per tal de retre homenatge a Anglada, el passat divendres 27 de setembre es va programar una presentació pública del volum a la ciutat de Girona, a la Llibreria 22.\nLa presentació va comptar amb la participació de Rosa Font, Joan Manuel del Pozo i Dolors Reig. Així mateix, Lluís Lucero va ser l'encarregat d'oferir una breu lectura de textos al final de l'acte.\nSessió sobre Les closes de Maria Àngels Anglada\nEls membres del club de lectura de la Biblioteca Antoni Pladevall i Font de Taradell també van participar al programa "Clàssics catalans al vostre club de lectura", amb la petició d'una sessió sobre la novel·la Les closes de Maria Àngels Anglada. Aquesta sessió es va realitzar el 26 de setembre a la ciutat de Figueres, concretament a la Biblioteca Fages de Climent, atès que es tracta de l'equipament encarregat de custodiar el fons documental de l'escriptora Maria Àngels Anglada.\nLa sessió va comptar amb la participació del personal de la Biblioteca de Figueres, que van oferir als assistents una mostra de la documentació relacionada amb l'escriptura de Les closes que Anglada va utilitzar per elaborar la novel·la. Seguidament, Anna Perera es va encarregar de conduir la tertúlia al voltant de Les closes, en la què van participar els membres del club de lectura de la Biblioteca de Taradell que van assistir-hi. Finalment, Perera també va acompanyar-los en el guiatge del recorregut de l'itinerari M. Àngels Anglada a Figueres, elaborat per la Càtedra, com una activitat complementària a la sessió dedicada a la novel·la Les Closes.\nRealització de l'itinerari literari: Maria Àngels Anglada a Figueres\nEls membres del club de lectura de la Biblioteca Antoni Pladevall i Font de Taradell van visitar Figueres per tal de realitzar l'itinerari literari Maria Àngels Anglada a Figueres elaborat per la Càtedra de Patrimoni literari. El guiatge del recorregut va anar a càrrec d'Anna Perera i va servir per difondre la vinculació d'Anglada amb la capital empordanesa així com la resta d'activitats pròpies de la Càtedra.\nItinerari literari: Fages de Climent a Barcelona\nEl Museu d'Història de Barcelona (MUHBA), en col·laboració amb la Càtedra de Patrimoni Literari Maria Àngels Anglada - Carles Fages de Climent, va programar una visita guiada a l'itinerari literari Fages de Climent a Barcelona que va tenir lloc el diumenge 15 de setembre.\nEl guiatge del recorregut anirà a càrrec de la filòloga i col·laboradora de la càtedra Maria Nunes, que va tenir cura de la presentació, el guió i la selecció de textos de l'itinerari.\nL'itinerari literari Fages de Climent a Barcelona va ser publicat per la Càtedra de Patrimoni Literari l'any 2019 i constitueix el volum 21 de la col·lecció d'itineraris literaris autoguiats.\nAurora Bertrana a "Lectures en ruta"\n"Lectures en ruta" ofereix un espai d'intercanvi entre joves que comparteixen el gust per la lectura. La proposta pretén ser un punt de trobada i d'intercanvi que permeti compartir amb un grup d'iguals tot allò que el fet literari provoca de forma individual. En la seva segona edició, el programa "Lectures en ruta" comptava amb una sessió que, sota el títol "A contracorrent", estarà dedicada a Aurora Bertrana.\nAquesta sessió es va celebrar a la ciutat de Girona el dissabte 14 de setembre i va comptar amb una visita comentada a la Biblioteca Barri Vell de la Universitat de Girona, que s'encarrega de custodiar el Fons Especial Aurora i Prudenci Bertrana.\nPresentació dels recursos educatius de la Càtedra de Patrimoni Literari\nEl passat 5 de setembre, en el marc de la presentació del programa de recursos educatius pel curs 2019-2020, que organitza La Caseta. Serveis educatius de Girona, la Càtedra de Patrimoni Literari Maria Àngels Anglada - Carles Fages de Climent de la Universitat de Girona va ser-hi present, amb la presentació dels itineraris literaris que ha confeccionat al llarg dels seus 15 anys d'activitats. Els itineraris literaris autoguiats que regularment publica i programa la Càtedra de Patrimoni Literari són una magnífica eina per acostar la literatura a l'alumnat dels diversos estadis educatius.\nLa presentació del programa de recursos educatius pel curs 2019-2020 va tenir lloc el dijous 5 de setembre, al Centre Cultural La Mercè de Girona, i va comptar amb la xerrada inaugural de Jordi Jubany "Hiperconnectats? Oportunitats i reptes de l'educació digital".\nCol·laboració amb el Jove Campus de Recerca\nLa Càtedra de Patrimoni Literari Maria Àngels Anglada - Carles Fages de Climent va col·laborar en l'organització i la programació d'activitats en el marc del Jove Campus de Recerca que s'organitza anualment el mes de juliol des de la Universitat de Girona. Es tracta d'una iniciativa que pretén acostar la recerca que es porta a terme des de l'àmbit universitari als estudiants de batxillerat de les comarques de Girona.\nEn l'edició 2019, es va tutoritzar l'estudiant Clàudia Vallès, de l'Institut Font del Ferro de Palafolls, en l'elaboració del seu treball de recerca de batxillerat, dedicat a tres dones escriptores: Víctor Català, Mercè Rodoreda i Maria Àngels Anglada. D'altra banda, els estudiants de la branca d'humanitats i ciències socials, també van poder gaudir d'un taller de formació sobre la relació entre la literatua i el territori i els itineraris literaris confeccionats per la Càtedra de Patrimoni Literari, que va anar a càrrec de Laura Masmiquel.\nEl passat dimecres 10 de juliol, a les 17h, la Càtedra de Patrimoni Literari va oferir a tots els estudiants inscrits al Jove Campus de Recerca el guiatge de l'itinerari literari La casa de la literatura, que recorre l'edifici de la Facultat de Lletres, per tal de conèixer la seva història de la mà de fragments literaris seleccionats de l'obra de diversos escriptors.\nLa Càtedra de Patrimoni Literari Maria Àngels Anglada - Carles Fages de Climent col·labora amb el Jove Campus de Recerca que cada any organitza la Universitat de Girona. El Jove Campus de Recerca és una iniciativa dirigida a estudiants de batxillerat de les comarques gironines que durant dues setmanes poden introduir-se en el món de la recerca universitària i, així, eixamplar els seus coneixements sobre el seu àmbit de coneixement.\nPresentació del llibre Fages - Dalí, genis i amics a Figueres\nEl passat dijous 13 de juny, a les 20.30 hores, va tenir lloc la presentació del llibre Fages - Dalí, genis i amics de Josep Playà Maset, sota la Cúpula del Teatre-Museu Dalí de Figueres.\nEn aquest volum, publicat per Brau Edicions, es repassa la relació d'amistat i de col·laboració literària i artística entre Carles Fages de Climent i Salvador Dalí. La presentació del llibre va anar a càrrec del mateix autor, el periodista empordanès Josep Playà Maset, acompanyat per Carles Ayats, president dels Amics dels Museus Dalí, Jordi Canet, comissari de l'Any Fages de Climent, i l'escriptora M. Mercè Cuartiella.\nSessió sobre l'itinerari literari Aurora Bertrana a Ginebra\nEl passat 7 de juny, la Càtedra de Patrimoni Literari va oferir als estudiants de 1r de batxillerat de l'Institut Jaume Vicens Vives de Girona una sessió dedicada a divulgar la figura d'Aurora Bertrana i la seva obra literària, així com explorar les potencialitats de l'itinerari literari Aurora Bertrana a Ginebra.\nLa iniciativa es va emmarcar en la preparació d'una sortida cultural que els estudiants van realitzar a la ciutat de Ginebra, la qual va incloure el guiatge del recorregut de l'itinerari per part dels mateixos alumnes que havien assistit a les sessions que Anna Perera va realitzar al centre educatiu en una jornada de formació prèvia.\nClub de lectura: Les closes de Maria Àngels Anglada\nLa Biblioteca de la Selva del Camp va dedicar la sessió del club de lectura del passat divendres 7 de juny a la novel·la Les closes de Maria Àngels Anglada. En aquesta ocasió, va dinamitzar l'activitat la Dra. Anna Perera Roura, de la Càtedra de Patrimoni Literari Maria Àngels Anglada - Carles Fages de Climent de la Universitat de Girona.\nLa Càtedra de Patrimoni Literari de la Universitat de Girona, com a membre associat a la xarxa Espais Escrits, ofereix cada any la possibilitat de dinamitzar una sessió dels clubs de lectura de les biblioteques públiques de Catalunya a través d'un acord amb el Servei de Biblioteques de la Generalitat de Catalunya. Amb aquest acord, es pretén fer més presents els autors patrimonials de la literatura catalana en l'agenda d'activitats de les biblioteques.\nPresentació de l'itinerari literari Fages de Climent a Barcelona\nL'itinerari literari Fages de Climent a Barcelona és el vint-i-unè volum de la col·lecció d'Itineraris literaris autoguiats que publica regularment la Càtedra de Patrimoni Literari Maria Àngels Anglada - Carles Fages de Climent de la Universitat de Girona. L'itinerari, elaborat per la filòloga Maria Nunes, experta en la confecció de rutes literàries barcelonines, es va presentar públicament el passat 28 de maig, a les 19 hores, al MUHBA, i va comptar amb la participació de Maria Nunes; Carles Fages Torrents, net de Carles Fages de Climent; Sílvia Llach, Vicerectora de Territori i Compromís Social de la Universitat de Girona; i Mariàngela Vilallonga, Consellera de Cultura de la Generalitat de Catalunya.\nAmb la publicació de Fages de Climent a Barcelona, la Càtedra de Patrimoni Literari pretén donar una major visibilitat a l'obra de Fages de Climent i fomentar la seva divulgació. En aquest sentit, cal tenir en compte que la Càtedra ja ha publicat anteriorment els itineraris Fages de Climent a Castelló d'Empúries (2014), Fages de Climent a Figueres (2017) i Fages de Climent a l'Empordà (2018). Així doncs, amb la publicació de Fages de Climent a Barcelona, es pretén difondre al conjunt de la societat catalana l'obra de l'escriptor que dona nom a la Càtedra de Patrimoni Literari.\nTaula rodona d'homenatge a Maria Àngels Anglada\nLa Càtedra de Patrimoni Literari, amb motiu del vintè aniversari de la mort de Maria Àngels Anglada, ha publicat el llibre El llegat de Maria Àngels Anglada, que constitueix el tercer volum de la col·lecció Literatures que publica la Càtedra. Aprofitant la novetat editorial, el passat 24 de maig a les 20 hores va tenir lloc una taula rodona d'homenatge a l'escriptora, a la seu provisional del Casino Menestral Figuerenc.\nLa taula rodona, moderada per Anna M. Velaz i organitzada conjuntament per La Càtedra de Patrimoni Literari i Atenea, Agrupació de Cultura, va comptar amb la participació de M. Mercè Cuartiella, Àngels Gardella, Assumpció Heras i Joan Vallès, diverses personalitats que han col·laborat en el volum El llegat de Maria Àngels Anglada.\nSessió sobre itinerari literaris\nLa Càtedra de Patrimoni Literari va col·laborar en un projecte educatiu amb l'Institut Sant Pol de Mar. Durant el curs passat, es va desenvolupar un projecte interdepartamental dirigit als estudiants 3r d'ESO del centre que consistia en l'elaboració per part dels alumnes, d'un itinerari literari pel municipi de Sant Pol de Mar.\nEn aquest marc, el passat 17 de maig, l'Anna Perera va realitzar dues sessions de formació que combinaven els coneixements teòrics sobre l'elaboració d'itineraris literaris amb aspectes útils per a la posada en pràctica. Les dues sessions van tenir lloc a la Sala Lasarte de l'Ajuntament de Sant Pol de Mar.\nVermut literari dedicat a Maria Àngels Anglada\nPer sisè any consecutiu, la Càtedra de Patrimoni Literari Maria Àngels Anglada - Carles Fages de Climent ha organitzat una nova edició del Vermut literari al claustre de la Facultat de Lletres de la Universitat de Girona. L'acte, que va tenir lloc el passat 16 de maig, a les 12 hores, va comptar amb la col·laboració del Deganat de la Facultat de Lletres, i es va emmarcar dins la campanya de la Universitat de Girona "Aquí fem llibres".\nAmb motiu del vintè aniversari de la mort de Maria Àngels Anglada, la lectura d'enguany va retre homenatge a l'escriptora que dona nom a la Càtedra, i va comptar amb la participació de Rosa Geli Anglada, filla de l'autora, i Sílvia Llach, Vicerectora de Territori i Compromís social de la UdG.\nTaula rodona: Fages de Climent i Montserrat Vayreda\nEl passat 11 de maig, a les 19 hores, va tenir lloc la Taula rodona: Fages de Climent i Montserrat Vayreda, a la Sala Gòtica de l'Ajuntament de Castelló d'Empúries, en el marc del cicle Fages i els seus contemporanis, que cada any organitzen conjuntament l'Ajuntament de Castelló d'Empúries i la Càtedra de Patrimoni Literari Maria Àngels Anglada - Carles Fages de Climent de la Universitat de Girona.\nLa taula rodona, moderada per Joan Ferrerós, va comptar amb la participació de Lluís Lucero, Jordi Pla i Anna M. Velaz, que van donar a conèixer la relació entre els dos autors i els vincles que comparteixen.\nEn el marc de la mostra Girona, Temps de Flors, la Càtedra de Patrimoni Literari, juntament amb l'Àrea de Promoció dels Estudis i el Deganat de la Facultat de Lletres, va organitzar el recorregut de l'itinerari literari La casa de la literatura, que va tenir lloc el passat dissabte 11 de maig, a les 12 hores.\nLa casa de la literatura és un itinerari que recorre la Facultat de Lletres de la Universitat de Girona: repassa la història de l'edifici des dels seus usos actuals, com a seu universitària, i també en el passat, des de la seva fundació el segle XIII, quan era un convent de frares dominics, passant també pels temps en què l'edifici era una caserna militar. Així doncs, a través de fragments seleccions d'obres de molts diversos autors, l'itinerari literari La casa de la literatura, permet descobrir l'edifici a tota mena de públics.\nPresentació del llibre Fages - Dalí, genis i amics a Castelló d'Empúries\nEl passat divendres 3 de maig, a les 20 hores, va tenir lloc la presentació del llibre Fages - Dalí, genis i amics de Josep Playà Maset. En aquest volum, publicat per Brau Edicions, es repassa la relació d'amistat i de col·laboració literària i artística entre Carles Fages de Climent i Salvador Dalí. La presentació del llibre anirà a càrrec del mateix autor, el periodista empordanès Josep Playà Maset.\nItinerari literari: Fages de Climent a Figueres\nL'Oficina de Turisme de Figueres, en col·laboració amb la Càtedra de Patrimoni Literari Maria Àngels Anglada - Carles Fages de Climent, va programar una visita guiada a l'itinerari literari Fages de Climent a Figueres, que va tenir lloc el dissabte 27 d'abril, a partir de les 10.30 hores, i va ser conduïda per Joan Ferrerós, filòleg i col·laborador de la Càtedra.\nL'itinerari literari Fages de Climent a Figueres, publicat l'any 2017 per la Càtedra de Patrimoni Literari, constitueix el volum 14 de la col·lecció d'itineraris literaris autoguiats. El recorregut que dibuixa Fages de Climent a Figueres transcorre els espais més rellevants del centre de la capital de l'alt Empordà de la mà de fragments literaris escollits d'entre la nombrosa obra de Fages de Climent.\nConversa "Nosaltres, els mites"\nLa Càtedra de Patrimoni Literari va col·laborar en l'edició 2019 de Mot, festival de literatura d'Olot i Girona en la programació i comunicació de la conversa "Nosaltres, els mites", que va comptar amb la participació d'Andrea Marcolongo, escriptora i periodista, i Mariàngela Vilallonga. La conversa es va dur a terme el 30 de març a la Sala Torín d'Olot.\nVilallonga i Marcolongo van reflexionar sobre la pervivència dels mites clàssics a l'hora d'enfrontar-nos a les nostres pors, al món exterior, al fet de viure. Alhora, les dues participants van posar al descobert les relacions que es poden establir entre els mites i referents grecollatins amb els esdeveniments actuals, per tal de donar un nou impuls a la cultura clàssica en el marc de la literatura contemporània.\nEl passat divendres 29 de març, l’Ajuntament de Castelló d’Empúries, amb la col·laboració de la Càtedra de Patrimoni Literari, de la Fundació Modest Prats, de l'IEC i del Museu d’Història Medieval de la Cúria-Presó, va organitzar una jornada d’homenatge a Modest Prats, en commemoració del cinquè aniversari de la seva mort.\nTot seguit, es va col·locar una placa commemorativa de senyalització patrimonial a la casa natal de Modest Prats, situada a la Plaça de Catalunya. Així mateix, l’Ajuntament de Castelló d’Empúries també ha aprovat en sessió ordinària del Ple Municipal el canvi de nom oficial del carrer Alfons XIII pel de Modest Prats i Domingo, en reconeixement i memòria a la seva figura.\nHomenatge a Teresa Juvé\nEl passat 8 de març, Dia Internacional de la Dona, va tenir lloc a la Sala Polivalent del Rectorat de la Universitat de Girona, un homenatge a l'escriptora i pedagoga Teresa Juvé.\nL'acte, organitzat per la Càtedra de Patrimoni Literari Maria Àngels Anglada – Carles Fages de Climent, juntament amb la Unitat de Compromís Social de la Universitat de Girona, va comptar amb una presentació a càrrec de Joaquim Salvi, rector de la Universitat de Girona; i Anna Maria Pla, Delegada del Rector per a la Igualtat de Gènere. Seguidament, va tenir lloc una taula rodona presidida per Mariàngela Vilallonga, directora de la Càtedra, a la qual van participar Carme Arenas, escriptora, editora, i convidada de les Lliçons de la Càtedra 2018; Jordi Font, president del Museu Memorial de l’Exili; i Maria Mercè Roca, escriptora.\nLa jornada va finalitzar amb la lectura dramatitzada d’alguns fragments de l’obra literària de Teresa Juvé, a càrrec de l’Aula de Teatre de la Universitat de Girona.\nConferència sobre Carles Fages de Climent\nEl passat dissabte 2 de març, a les 18.00 hores, va tenir lloc una xerrada sobre Carles Fages de Climent a la Biblioteca de Portbou. La conferència anirà a càrrec de Joan Ferrerós, filòleg i col·laborador habitual de la Càtedra de Patrimoni Literari Maria Àngels Anglada - Carles Fages de Climent de la Universitat de Girona.\nCloenda de l'Any Fages de Climent\nEl 28 de febrer de 2019, a la Sala Oriol Bohigas de l’Ateneu Barcelonès, es va celebrar l’acte de cloenda oficial de la celebració de l’Any Carles Fages de Climent, presidit per l'honorable Consellera de Cultura de la Generalitat de Catalunya, Laura Borràs.\nL’acte institucional, que va ser conduït per Cristina Cervià, va comptar amb les intervencions de Joan Elies Adell, director de la Institució de les Lletres Catalanes; Jordi Canet, comissari de l’Any Fages de Climent; l’actuació d’Amadeu Casas, que va musicar dos poemes de Fages de Climent; Mariàngela Vilallonga, directora de la Càtedra de Patrimoni Literari Maria Àngels Anglada – Carles Fages de Climent de la UdG; i Climent Carles Fages Torrents, nét de l’escriptor. També es va projectar un fragment de la pel·lícula Balada empordanesa d’Arcadi Lozano i es va oferir la lectura dramatitzada de Les bruixes de Llers, a càrrec de l’Aula de Teatre de la UdG, un espectacle produït per la Càtedra de Patrimoni Literari. Finalment, el parlament de clausura va anar a càrrec de Laura Borràs, consellera de Cultura de la Generalitat de Catalunya.\nAmb motiu de la celebració d'Ex libris. II Jornada de literatura i Batxillerat, que va tenir lloc el divendres 1 de febrer al llarg de tot el matí a la Facultat de Lletres de la Universitat de Girona, la Càtedra de Patrimoni Literari Maria Àngels Anglada - Carles Fages de Climent va oferir l'itinerari literari La casa de la literatura.\nEx libris és una jornada adreçada a estudiants de batxillerat i professors de literatura dels centres de les comarques gironines. La iniciativa està organitzada per l'ICE Josep Pallach de la UdG, el Departament de Filologia i Comunicació de la Universitat de Girona i el Departament d’Educació de la Generalitat de Catalunya.\nL'itinerari García Lorca a Figueres / García Lorca en Figueres constitueix el volum 18è. de la col·lecció d'itineraris literaris autoguiats que publica de manera regular la Càtedra de Patrimoni Literari. La presentació pública de l'itinerari va tenir lloc al Teatre-Museu Dalí de Figueres el passat dimecres 23 de gener, dia en què es van commemorar els trenta anys de la mort del cèlebre pintor.\nItinerari literari: Fages de Climent a l'Empordà\nAmb motiu de la publicació de l'itinerari literari Fages de Climent a l'Empordà, número 19 de la col·lecció d'itinerari literaris autoguiats que publica la Càtedra de Patrimoni Literari Maria Àngels Anglada - Carles Fages de Climent de la Universitat de Girona, es va realitzar el guiatge del recorregut.\nEl passat dissabte 19 de gener, a partir de les 9 del matí, Joan Ferrerós, curador de l'itinerari, va guiar la ruta, que es va realitzar en autocar per alguns dels indrets que formen part de l'itinerari.\nPresentació de l’itinerari literari L'alt Fluvià\nLa Càtedra de Patrimoni Literari Maria Àngels Anglada – Carles Fages de Climent, en col·laboració amb el Campus Patrimoni Cultural i Natural de la UdG i Can Trona, el Centre de Cultura i Natura de la Vall d'en Bas, ha publicat l’itinerari literari L’alt Fluvià. Aquest és el número 20 de la col·lecció d’itineraris literaris autoguiats que edita regularment la Càtedra de Patrimoni Literari. L’elaboració de l’itinerari va anar a càrrec de Margarida Casacuberta, Anna Perera i Ester Cantallops.\nL’alt Fluvià ressegueix el curs del riu Fluvià per la part alta, la que correspon a La Garrotxa: des del seu naixement fins a Besalú. L’itinerari recopila un conjunt de textos literaris que dibuixen la imatge de la comarca a l’entorn del paisatge i que permeten a lectors i visitants descobrir diferents mirades a l’entorn del riu Fluvià.\nEl passat dissabte 19 de gener, a les 12 del migdia, va tenir lloc la presentació de l’itinerari L’alt Fluvià a Can Trona, que va comptar amb la participació de Lluís Amat, alcalde de la Vall d’en Bas; Margarida Casacuberta, curadora de l’itinerari; Josep Vila, director del Campus Patrimoni Cultural i Natural de la Universitat de Girona; i Mariàngela Vilallonga, directora de la Càtedra de Patrimoni Literari. En acabat, es va realitzar part de l’itinerari presentat.


El Grup Excursionista Santfeliuenc presenta la Cursa Solidària Mitja de les Aixetes a Sant Feliu de Llobregat - FEEC - Federació d'Entitats Excursionistes de Catalunya\nNotícies - 27/03/2014\nEl Grup Excursionista Santfeliuenc presenta la Cursa Solidària Mitja de les Aixetes a Sant Feliu de Llobregat\nEl Grup Excursionista Santfeliuenc prepara la sisena edició de la Mitja de les Aixetes que tindrà lloc a Sant Feliu de Llobregat, el 6 d’abril. Aquesta cursa solidària, que compta amb la col·laboració de la Federació d’Entitats Excursionistes de Catalunya, destina una bona part de la recaptació a l’Obra Social de Sant Joan de Déu i aquest any coincideix amb el Dia Mundial de l’Activitat Física.\nUna mitja marató i una marxa\nLa Mitja de les Aixetes presenta dues modalitats de participació: la mitja marató i la marxa solidària. A la mitja marató hi poden participar fins a 300 corredors majors de 16 anys, els quals han d’inscriure’s a la pàgina web de la cursa. La sortida tindrà lloc al Pavelló Juan Carlos Navarro (Rambla de la Marquesa Castellbell de Sant Feliu de Llobregat) el diumenge 6 d’abril a les 9.30 hores. La cursa no es pot realitzar amb més de 3.30 hores i el recorregut d’enguany té una distància aproximada de 21 quilòmetres, majoritàriament per camins de terra de la Serra de Collserola, i acumula un desnivell de 1.595 metres.\nLa marxa solidària està oberta a la participació de persones de totes les edats, tot i que els menors de 18 anys hauran d’anar acompanyats d’un adult. La sortida serà a les 9,45 hores del matí i el recorregut és de 10 quilòmetres. Per participar en aquesta marxa cal inscriure’s i dur el dorsal però no serà necessari l’ús del xip i al tractar-se d’una marxa solidària no competitiva no hi haurà premis en cap categoria.


Comencen les obres del polígon Can Margarit de Sant Esteve - Regió7 :: El Diari de la Catalunya Central\nComencen les obres del polígon Can Margarit de Sant Esteve\nDesprés que el mes de desembre passat l'Ajuntament de Sant Esteve Sesrovires aprovés definitivament el projecte de reparcel·lació del sector industrial de Can Margarit, en les darreres setmanes han començat els moviments de terres per a l'inici de les obres d'urbanització.\nEl nou sector industrial de Can Margarit ocuparà una superfície de 65,4 hectàrees, amb un sostre de 332.000 m2. D'acord amb el projecte de reparcel·lació i com a resultat del deu per cent de l'aprofitament, l'Ajuntament disposa de sis parcel·les amb una superfície d'edificació de 3,4 hectàrees.\nCan Margarit suposarà una important inversió privada amb un cost d'execució estimat d'uns 50 milions d'euros, que finançarà la Junta de Compensació. La factoria de cartronatges Saica manté el compromís de traslladar-se al nou polígon industrial. Amb tot, el calendari complet d'execució de les obres dependrà de la materialització de possibles acords.


Uşak - Viquipèdia, l'enciclopèdia lliure\nUşak és una ciutat de Turquia a la Regió de l'Egeu, amb una població de 180.414 habitants segons el cens del 2010 (124.356 als cens de 1997), capital de la província d'Uşak (al cens de 1997 la província apareix amb 311.754 habitants, per la qual cosa gairebé la meitat vivien a la capital). Es troba a 210 km d'Esmirna, i és el principal centre regional i el principal port. Fou la primera ciutat turca que va tenir una xarxa de subministrament elèctric.\n38° 41′ 00″ N, 29° 24′ 00″ E / 38.683333333333°N,29.4°E / 38.683333333333; 29.4\nProvíncies Província d'Uşak\nA la ciutat i entorn s'han trobat restes hitites; diverses troballes han permès establir que hi van governar els frigis a la part oriental de la moderna província i els lidis a la part occidental (segle vii aC). El tresor de Karun, descobert per buscadors clandestins el 1965, que fou tret de Turquia i va reaparèixer anys després al Museu Metropolità de Nova York dona idea de l'alt grau de civilització d'aquestos dos regnes. A la segona meitat del segle vi aC la regió va passar als perses aquemènides que la van dominar fins a l'arribada d'Alexandre el Gran. Després del període dels diàdocs i selèucides va passar al regne de Pèrgam i després als romans.\nS'esmenta com a població del període clàssic amb el nom de Flaviòpolis. Va romandre sota domini romà i bizantí fins al segle XII. A l'inici del segle xiv estava en mans de Germiyan. Amb aquest estat va passar als otomans i fou part del sandjak de Kutahiya; el 1530 fou centre d'un kada quan tenia una població de 493 mascles adults i 11 mahalles o barris. Evliya Çelebi la va visitar al segle XVII. A la segona meitat del segle xviii fou centre d'un derebey anomenat Hajji Muradoğlu que cap al final del segle es va revoltar contra el govern central però va acabar destituït i executat. Vers 1890 Cuinet estimava la seva població en uns 13.000 habitants, un terç dels quals eren grecs o armenis. El Sal-name del 1906 diu que al wilayat de Khudawendigar hi havia 1532 artesans dels tapissos a la vila d'Uşak en la qual treballaven 6.928 persones. Durant la guerra greco-turca de 1919-1922 fou teatre de forts combats; ocupada pels grecs el 28 d'agost de 1920, allí (exactament al llogaret proper de Göğem que avui ja no existeix en haver estat cobert per les aigua d'un embassament) fou capturat el general Nikólaos Trikupis, el comandant en cap de les forces gregues (2 de setembre de 1922), l'endemà d'ocupar la ciutat; els grecs l'havien incendiat abans d'evacuar-la però fou restaurada. Uşak fou un districte de la província de Kütahya fins al 1953, quan es va crear la província d'Uşak de la que fou declarada capital.\nA Wikimedia Commons hi ha contingut multimèdia relatiu a: Uşak\n(turc) Lloc oficial de la municipalitat d'Uşak\n(turc) Lloc oficial de la prefectura d'Uşak\n(turc) Uşak Online\nObtingut de «https://ca.wikipedia.org/w/index.php?title=Uşak&oldid=22086091»\nLast edited on 10 oct 2019, at 22:52


www.CREUANT.cat: Albert Guinovart tocarà amb la Ciutat de Girona\nAlbert Guinovart i la Cobla Ciutat de Girona interpretaran dissabte dos obres del pianista conjuntament: Concert per a piano i cobla sobre temes de Mar i Cel i Rapsòdia sobre temes de la Patum per a piano, cobla i percussió durant la segona part d'una actuació que tindrà lloc a partir de les set de la tarda a la sala simfònica de l'Auditori de Girona.\nAbans, però, el conjunt instrumental executarà durant la primera part les sardanes La vaca cega, d'Antoni Juncà; A en Pau Casals, de Juli Garreta; Lluna plena, d'Eduard Toldrà, i Lluny, d'Enric Casals. Abans del recès també seran tocades Cavalleresca, de Joaquim Serra, i Matinada, de Jordi Molina.\nGuinovart és conegut per la seua faceta com a pianista i com a compositor de les sintonies de sèries televisives com Nissaga de poder, Laberint d'ombres, Mirall trencat o El cor de la ciutat. La seua música també ha sonat en musicals com Mar i Cel o en obres teatrals com Forasters o A la Toscana. També ha fet música per a altres produccions audiovisuals com el documental Els nens de Rússia o la pel·lícula El Coronel Macià.\nEl concert, que serà dirigit per Marcel Sabaté, tancarà el cicle de cobla de l'Auditori de Girona, en el marc del qual la Cobla Ciutat de Girona va celebrar els seus 35 anys el passat 20 de febrer.


Activitats per a empreses, polivalents instal·lacions, sales, actes, pavellons\nLes magnífiques, àmplies i polivalents instal·lacions de l'Atlètic son l'escenari ideal per a les activitats d'empreses: Teambuilding, jornades esportives, presentacions corporatives i molt més!\nLes instal·lacions que l'Atlètic posa a disposició de la teva empresa, són:\nEstadi de Hockey Josep Marquès, amb gespa artiﬁcial d’última generació i graderia per a 1.500 persones.\nTres camps de hockey de gespa artiﬁcial\nVuit pistes de tennis, de terra batuda\nDues pistes de tennis, de terra batuda artiﬁcial\nTres pistes de tennis, ràpides i de greenset\nUna pista de pàdel central, panoràmica\nSet pistes de pàdel amb parets de vidre\nPiscina coberta de 25m sense clor\nPiscina exterior de 10m per a infants\nPiscina exterior de 25m i solàrium\nPavelló poliesportiu amb graderia\nCamp d’obstacles de Biketrial\nNova Sala de Fitness d’última generació\nSpa amb Sauna, bany de vapor, jacuzzi, Uva i dutxes\nServei Atlètic Salut amb dues cabines de tractaments\nCafeteria snack‐bar Xalet\nTerrassa d’estiu Xalet\nSales de convencions/ banquets\nSales de relaxació/lectura\nACTIVITATS EN GRUP / TEAMBUILDING\nA les nostres instal·lacions podreu gaudir de multitud d’activitats en grup, per fer pinya amb el vostre equip de treball. Podeu passar tot un dia fent diferents activitats esportives i de lleure, envoltats d’un ambient de natura, amb varies sales preparades per presentacions i un fantàstic xalet-restaurant on es pot organitzar tot tipus de càterings. A l’atlètic estem preparats per rebre la teva empresa i fer-la més gran.\nBATEIGS DE HOCKEY\nEl club ofereix l’oportunitat de fer una primera presa de contacte amb aquest esport als membres de la teva empresa. És una via singular i atractiva per desenvolupar teambuilding.\nPer a més informació dels serveis que el club posa a disposició per la teva empresa, contacta amb la Cristina omplint el següent formulari:


Preciado deixa de ser el tècnic de l'Sporting\nLA DESTITUCIÓ D'UN ENTRENADOR CARISMÀTIC\nEl preparador càntabre complia la seva sisena temporada a l'equip asturià, penúltim de la Lliga\nDimarts, 31/01/2012 a les 12:42 CET\nLa golejada soferta davant la Reial Societat (5-1) va acabar d'enfonsar Manolo Preciado, que ha deixat de ser entrenador de l'Sporting. El president Manuel Vega ha pres la decisió després de les reunions mantingudes en les últimes hores.\nPreciado, de 54 anys, complia la seva sisena temporada en el conjunt asturià, on va arribar el 2006, quan el club estava a Segona. Les tres últimes campanyes havia aconseguit mantenir l'equip en la màxima categoria, però el consell ha perdut la confiança en ell. "La decisió ha estat meditada amb profunditat. No m'hauria agradat mai fer això, i menys amb Manolo", ha comentat Vega. "Lamento si he fet alguna cosa malament, seré d'aquest equip tota la meva vida. Seré soci de l'Sporting fins que em mori", ha assegurat el tècnic.\nMichel, possible substitut\nEncara que tot semblava indicar que Preciado, que havia estat a un pas de la destitució en diverses ocasions, tindria una nova oportunitat diumenge davant Osasuna a El Molinón, els esdeveniments s'han precipitat i han acabat amb l'entrenador al carrer. L'Sporting només ha sumat 3 dels 15 últims punts. Michel és el principal candidat per substituir-lo.


Una caseta de recollida de dades de la qualitat de l'aire al Camp de Tarragona, al poble de Puigdelfí, al Tarragonès.\nEl Govern vol millorar l'anàlisi de les puntes episòdiques de contaminació al territori\nActualitzada 20/01/2021 a les 15:37\nEl Govern impulsa una nova proposta de monitoratge ambiental dels elements contaminants susceptibles de trobar-se en l'aire del Camp de Tarragona i que ara no estan regulats per la normativa vigent. Segons ha explicat el conseller de Territori i Sostenibilitat en funcions, Damià Calvet, després de la setena reunió de la Taula de la Qualitat de l'Aire del Camp de Tarragona, conjuntament amb Salut s'han determinat els 27 components orgànics volàtils (COV) que són prioritaris d'analitzar. S'ha detectat que, en alguns casos, seria convenient mesurar les puntes episòdiques de contaminació i no només les mitjanes. Calvet ha afirmat que el 2019 i el 2020 no s'han superat els valors objectius que fixa la llei i que «la qualitat de l'aire és bona».\nEl conseller Calvet ha afirmat que l'executiu vol anar «més enllà de la normativa» i que es proposa «innovar» en l'anàlisi dels compostos contaminants per garantir la millor qualitat de l'aire per als habitants del Camp de Tarragona. El titular de Territori ha recordat que al Camp hi ha la major densitat d'estacions de control de tot el país, amb tretze punts de mesura, i ha assenyalat que, de bracet amb el Departament de Salut, s'han determinat 27 compostos prioritaris d'analitzar de cara a l'elaboració d'un futur pla de vigilància al Camp de Tarragona. Entre aquests, la principal novetat és el formaldehid, l'únic que no s'analitzava fins ara.\nLa directora general de Qualitat Ambiental, Mercè Rius, ha afirmat que les puntes dels episodis de contaminació més recents han anat disminuint i que «les dades màximes se situen en les que hi havia fa una dècada». I ha afegit: «En general els valors han anat baixant al llarg del temps i tot el que estem mesurant fins ara està molt per sota dels límits que a Salut li podrien preocupar».\nEn concret, el conseller Calvet ha assenyalat que els elements contaminants que es van analitzar durant el 2019 no van superar «en cap cas» els valors objectius que marca la normativa i això, segons ha apuntat, significa que la indústria «ha madurat prou els seus processos». «La qualitat de l'aire és bona i els ciutadans han d'estar tranquils», ha sentenciat.\nMalgrat tot, Calvet ha admès que en municipis com Constantí, Perafort i Puigdelfí, i Tarragona, és on es detecten els nivells «més alts» de COV, també perquè són les zones «amb més punts de mostreig i on es disposa de més dades», ha dit. Durant el 2019 es van supervisar unes 5.900 dades diàries i, mensualment, es van validar 181.000 dades d'equips automàtics.\nEl Govern ha avançat que, amb la intenció d'actualitzar els equipaments, s'incorporen nous sensors de partícules i un detector de clorur d'hidrogen -aquest a l'estació de Vila-seca-. A més, de forma «imminent» es posarà en marxa un projecte per a l'ús de modelització amb el Barcelona Supercomputing Center (BSC) per a avaluar la qualitat de l'aire. La modelització permetrà disposar d'un pronòstic per a tot Catalunya a una escala d'1x1km respecte a la de 4x4km existent en l'actualitat. Aquesta eina permetrà predir episodis de contaminació i ajudarà a millorar la planificació de la qualitat de l'aire.\nD'altra banda, Mercè Rius ha afegit que s'ha reforçat el grup de control ambiental que es desplaça in situ a mesurar els compostos i que enguany també es llogarà un cromatògraf portàtil. «Els models del BSC i del Meteocat ens diran on es poden desplaçar les masses d'aire i ens desplaçarem a fer mesures amb aquest aparell», ha detallat.\nPel que fa al desplegament dels sensors químics del Plaseqta, Mercè Rius ha apuntat que aquest equipament està previst «per un cas d'emergència» al marge de l'actual xarxa d'estacions de vigilància. En tot cas, ha garantit que «si Protecció Civil determina que cal analitzar algun altre compost evidentment amb aquest projecte de nous sensors s'incorporarà».\nComenta el contingut : Calvet assegura que la qualitat de l'aire al Camp de Tarragona «és bona»


Creix la satisfacció dels usuaris de les platges - Ràdio Televisió El Vendrell\nCreix la satisfacció dels usuaris de les platges\nEls usuaris de les platges del Vendrell durant el 2018 estan força satisfets pel seu estat i serveis. Això es desprèn de l’enquesta que des de fa tres anys elabora l’Ajuntament. Els resultats del 2018 són els més positius de la sèrie amb un 88,67 sobre cent de satisfacció.\nAnna Palacín enquesta Nens del Vendrell\nEls Nens del Vendrell duran a terme, la tarda del 15 de novembre, una formació per prevenir i actuar davant de les violències sexuals en els espais d’oci nocturn. A càrrec de l’Observatori Noctàmbules, la jornada oferirà les eines necessàries\nEls Nens del Vendrell tanquen per Sant Zacaries la temporada més atípica\nLa Diada de Sant Zacaries impulsa els Nens del Vendrell cap a la normalitat. Enguany la pandèmia només ha permès fer dues actuacions. Tots els castellers tanquen l’exercici amb la mirada posada a la pròxima temporada, que portarà canvis, per


Venda de Cookies Glue Auto de Geneseeds\nCookies Glue Auto del banc de llavors Geneseeds és una planta de marihuana autoflorescent i feminitzada creada a partir d'la cruïlla entre soques de gran potència i procedència americana com són les plantes de marihuana Gorilla Glue # 4 i Girl Scout Cookies , creuades amb el parental automàtic encarregat de transmetre el gen autoflorescent als seus descendents.\nEl creixement de Cookies Glue Auto és vigorós, podent arribar a una altura que varia dels 60 als 140cm segons tipus de cultiu i quantitat de substrat. Requereix d'una bona dosi de sol per poder aportar la seva màxima grandària en el seu cultiu d'exterior. Creix amb una estructura ramificada el que li procura grans cabdells repartits per tota la planta i no només centrats a la punta principal, el que fa augmentar la producció.\nLa seva producció és alta i la seva collita es dóna en no més de 80 dies des de la germinació, podent-se conrear des de l'inici de la primavera fins a finals d'estius i inicis de tardor. Val a dir que la millor època per al cultiu amb automàtiques sol ser en plena primavera quan els dies són més llargs.\nHa estat treballades amb l'afany de mantenir activa l'herència dièsel que emet el seu ancestre directe GG #4 a la qual s'uneixen tocs de sabors a pinàcies ja sour que sorgeix de la combinació amb el seu altre ancestre directe Girl Scout Cookies.\nL'efecte de Cookies Glue Auto és tranquil, ja que disposa d'uns nivells de THC / CBD molt igualats el que fa que aquesta planta sigui ideal per a un ús diari sense necessitat de sentir l'implacable efecte de les plantes indiques en el cos el que permet poder pensar i treballar sense suma complicació.\nCaracterístiques de Cookies Glue Auto de GeneSeeds\nGenètica: Cookies Glue Auto\nCollita interior: 80 dies\nAlçada: 60 a 140 cm\nEfecte: Suau i relaxant\nSabor: Pi, Sour\nPropietats de Cookies Glue Auto\nGranes Autoflorescents Llavors Feminitzades Productives Indica Sativa Efecte relaxant Scrog Sog Genètica Gorilla Glue Genètica Cookies\nOpinions de Cookies Glue Auto i preguntes\nVols donar la teva opinió sobre Cookies Glue Auto o preguntar sobre aquest producte?


abril de 1945 (SPÖ)\nEl partit va participar en la fundació de la Segona Internacional a París el 14 de juliol de 1889. El partit va fer campanya per a obtenir més drets per als treballadors, incloent el seu dret a vot. Al Programa de Brunner de setembre de 1899, els socialistes van exigir que l'Imperi Austro-hongarès es reformés en un Estat democràtic i federal.\nInicialment va recolzar la declaració de guerra contra Sèrbia després de l'assassinat de Sarajevo de l'arxiduc Francesc Ferran d'Àustria i la seva esposa Sofia de Hohenberg el 1914, però aviat es va adonar que la desastrosa guerra era insostenible. Després de la mort de l'emperador Francesc Josep I d'Àustria, la primera reunió de pau es va celebrar el desembre de 1916. By January 1918, strikes were breaking out, calling for an end of the war and the terrible suffering of the people, especially the worker's families, had to endure. El gener de 1918, s'organitzaren vagues per a posar fi a la guerra que provocaven grans patiments entre les famílies dels treballadors.\nObtingut de «https://ca.wikipedia.org/w/index.php?title=Partit_Socialdemòcrata_d%27Àustria&oldid=18848714»\nLa pàgina va ser modificada per darrera vegada el 24 set 2017 a les 16:23.


No hi ha cabina 3D després d'instal·lar el paquet Multi-Livery Airbus A330\nQüestió No hi ha cabina 3D després d'instal·lar el paquet Multi-Livery Airbus A330\nFa mesos 1 6 anys # 703 by Acerazus\nPrimer instalo el paquet Multi-Livery Airbus A330, i després instalo l'Airbus A340 Mega Package Vol 1. Posteriorment, instalo l'Airbus A340 Mega Package Vol 2. De sobte, els A330 i A340 (Vol. 1) ja no tenen les seves casetes 3D! Vaig provar tot, com reinstal·lar-se, i també he utilitzat l'eina Gauge, però això no va ajudar gaire. Qualsevol ajuda seria molt apreciada.\nFa mesos 1 6 anys # 711 by ricsmi\nEstic rebent el mateix problema, l'ajuda seria apreciada per qualsevol persona.\nFa mesos 1 6 anys # 712 by Dariussssss\nHola a tots dos i benvinguts.\nAlguns avions del paquet són del POSKY, i no tenen un VC. Els de Thomas Ruth ho tenen.\nFa mesos 1 6 anys # 717 by ricsmi\nDariussssss va escriure: Hola a tots dos i benvinguts.\nGràcies per la resposta, hi ha de totes maneres per fer que els POSKY tinguin VC?


Nord-est Llibertari: Una família de Sarrià de Ter assegura haver estat desnonada pel banc BBVA sense avís\nUna família de Sarrià de Ter assegura haver estat desnonada pel banc BBVA sense avís\nEl contracte dels inquilins havia finalitzat el febrer del 2016, i apunten que des de llavors ningú els havia requerit abandonar el pis.\nL'advocat demana que puguin tornar al seu domicili, on tenen totes les seves pertinences.\nTRAMUNTANA VERMELLA MAIL 01/10/2018\nSarrià de Ter (Baix Ter, Gironès, comtat de Girona).-\nUna comissió judicial va procedir el passat dimecres a desnonar una família de Sarrià de Ter sense que els ocupants del pis en qüestió en tinguessin previ avís. Així ho han assegurat ells mateixos i ho ha subratllat el seu advocat Francesc Xavier López, el qual apunta que els tres membres de la família --entre els quals hi ha una menor d'edat-- es van trobar d'un dia per l'altre amb el pany de la porta canviat, una alarma instal·lada i totes les seves coses a dins.\nLa família tenia, en un inici, un contracte amb la que en aquell moment era la llogatera del pis. Tal com explica el lletrat, el febrer del 2016 aquest contracte que tenien va finalitzar, i va ser llavors quan van presentar en un termini de 10 dies tota la documentació que tenien al jutjat i van continuar residint allà com havien fet fins aleshores. Paral·lelament, l'habitatge va passar a mans del banc BBVA.\nUna renovació tàcita\nDurant aquests tres anys, «al no haver-hi cap denúncia per part de ningú, el contracte hauria d'haver quedat renovat automàticament seguint la renovació tàcita, que vindria a ser una pròrroga del contracte de lloguer», apunta l'advocat Francesc Xavier López, que afegeix que la família «de manera cautelar ha anat dipositant cada mes un lloguer de 600 euros en un compte personal per quan fossin avisats» i amb l'objectiu principal de «mantenir el seu habitatge».\nSimultàniament, el lletrat també sosté que des del jutjat s'ha fet fora la família d'una manera «il·legal», ja que explica que sense cap requeriment, no «es pot expulsar una família de casa seva». López lamenta que fins ara cap de les parts hagi «pres cap tipus d'iniciativa al respecte» en una cosa «tan elemental com és l'habitatge».\nDe moment, la família es troba residint a casa d'uns parents propers, i el divendres de la setmana passada van poder entrar al pis per recollir algunes de les seves coses gràcies a una providència del jutge.\nTot i això, l'advocat ha demanat reiteradament al jutjat que adopti la mesura cautelar de reintegrar la família al seu domicili com més aviat millor, ja que, davant de l'obligació d'abandonar el domicili, vol que es faci «de manera comunicada i amb un termini determinat» perquè ells puguin pactar, si escau, el pagament d'un lloguer o, fins i tot, la compra d'aquest mateix pis.\nEn el cas que la resposta del jutjat a aquesta petició sigui negativa, l'advocat ja ha avançat que presentarà una apel·lació a l'Audiència de Girona, que serà llavors l'encarregada de decidir sobre els fets en qüestió.


Mas de L'Aranyo – Casa Rural – Masia de lloguer turistic, turisme rural a l'Aranyó, Els Plans de Sió, Lleida, Catalunya\nBenvingut a Mas de L'Aranyó Turisme Rural\nUn espai exclusiu per poder sentir la natura i transportar-te a un món de sensacions úniques\nMas de l'Aranyó, masia de turisme rural en plena zona dels castells de la Segarra amb vistes als castells de Aranyó i Montcortès, situada en un lloc elevat, gaudeix d'àmplies vistes panoràmiques. Té una extensió de 3 Ha, bosc alzines centenàries, oliveres i cereal, àmplia zona enjardinada plena de vegetació i arbreda amb multitud d'ombres a l'estiu. Ideal per gaudir de la natura i relaxar-se amb la tranquil·litat d'un entorn rural envoltat de pobles medievals. Disposa de barbacoa, piscina, mobiliari exterior amb taula cadires i gandules, bicicletes, etc. Casa ecològica amb energia solar. Casa de disseny modern amb pinzellades d'estil rústic, equipada amb totes les comoditats, per gaudir d'una còmoda estada en un entorn natural i exclusiu.\nLa propietat es lloga sencera, sense compartir cap espai\nLa Segarra "Terra de Castells"\nL'abundant nombre de castells, torres, cases fortes i viles closes que hi ha a la Segarra ha fet que, en ocasions, la comarca s'hagi anomenat "Terra de Castells". Si decideixes recórrer la Segarra sense presses, quedaràs sorprès per una terra que canvia de fesomia al ritme de les estacions.\nACTIVITATS & TRADICIONS\nUna infinitat de coses per descobrir\nFAUNA I FLORA SORPRENENTS\nLa Masia està situada a la Zona d'Especial Protecció de les Aus, un ecosistema de gran riquesa natural, paisatges de gran bellesa. De la casa estant podrem observar-ho en la seva màxima plenitud.\nUN ENTORN PER PERDRE'S\nEscapades úniques a l'aire lliure que et treuran de la teva rutina habitual i et transportaran a un món d'experiències. Extensa xarxa de camins señalitzats per practicar rutes amb BTT i senderisme per recorrer tota La Segarra.\nGASTRONOMIA & ENOTURISME\nLa zona conserva vestigis de la seva artesania i revela al visitant els secrets de la seva gastronomia amb els seus plats tradicionals. Gaudeix amb les Rutes d'enoturisme visitant cellers d.o. Costers del Segre.\nFIRES & FESTES\nConsulta l'agenda molt sovint hi ha fires, festes, mercats artesanals i activitats culturals. Aprofita per coneixer la nostra cultura popular\nLloc idílic, estança maravellosa, hi ha molta pau\nEXPLORA L'ENTORN DE LA CASA\nMas de l’Aranyó es un projecte que forma part d’una explotació agricola – ramadera situada entre els pobles de L’Aranyó – Montcortés – Muller – El Canós


Xavier Albertí parla sobre Vida Privada\nQuè et motiva a versionar i dirigir Vida privada?\nEs un projecte que tenia al cap de fa temps. Quan tries un material que no és teatral, el que busques és una llibertat de construcció escènica que no et dóna un dramatúrgia ja feta. Jo he fet molts espectacles amb dramatúrgia o pròpia, en col•laboració amb dramaturgs o meus propis, i també he fet molts espectacles amb un text acabat i en aquests casos no toco ni una coma. Però el que m’interessava de Vida privada no era explicar la novel•la, sinó partir de la novel•la, perquè hi ha alguna cosa de la seva banda sonora silenciosa, alguns ingredients de teatre musical, que coincideixen amb alguns elements amb els que estic treballant últimament.\nUna certa revisitació del gènere de la revista musical que es va produir al Paral•lel barceloní als anys 20 i 30. Era un gènere nou que comença amb les revistes del Principal Palace l’any 1917 i dura fins els anys 30. La revista que es fa a Madrid és molt diferent que la d’aquí. Allà es fa amb argument, tipus Las Leandras, mentre que aquí està molt més atomitzada dramatúrgicament, de números sols, és molt més heterogènia i amb col•laboracions d’alguns literats de pes, com el propi Josep Maria de Sagarra. Hi ha una banda sonora dins la pròpia novel•la i una actitud del propi Sagarra d’aquesta època, de relació amb el teatre popular del Paral•lel. I l’argument de la novel•la em permet visitar aquests escenaris de la Barcelona canalla que possibiliten un tractament de teatre musical específic.\nTambé m’interessava molt Vida privada perquè és una novel•la amb una estructura molt heterogènia. Sagarra adapta tècniques, arquitectures i estratègies d’allò més innovador del que s’està produint a la novel•la europea del seu temps. Aquestes arquitectures narratives em permetien jugar amb gèneres teatrals molt diversos. Si alguna cosa caracteritza el meu espectacle és l’heterogeneitat de tractaments genèrics de les peces que configuren el recorregut de l’obra.\nÉs a dir, que la novel•la et serveix com a punt de partida...\nNo és el primer espectacle sobre Sagarra que faig. En vaig fer un en el seu centenari que es deia Una geografia estilogràfica i que em va donar un premi de la critica quan jo començava, el 1994. Jo havia sigut sempre un lector habitual de Sagarra, em sembla un dels monstres indiscutibles del cànon literari català amb qui em sembla que no s’ha fet justícia. I em semblava molt important que no se’l tractés amb una mirada generacional, que no heretéssim la mirada canònica de la generació anterior, sinó que cada generació havia de tocar-lo una mica.\nA l’hora d’adaptar el text, en quins aspectes et vas centrar?\nPer un costat, vaig triar aquells materials que em possibilitaven l’espectacularització del llenguatge, penso que l’estil Sagarra per sí sol és un objectiu, és un home que crea una musculatura lingüística amb una traslació oral immediata. Sagarra té una musicalitat natural en la seva escriptura que fa molt fàcil traslladar-la a l’escenari. És un inventor-creador de patrimoni lingüístic. De fet, hi ha una anècdota que ho explica: Pompeu Fabra tenia el seu exemplar de Vida privada subratllat per passar al seu diccionari normatiu algunes de les troballes i invencions que fa Sagarra a nivell lingüístic.\nVols dir que Sagarra inventa paraules noves?\nInventa paraules, és un neologista, però també recupera usos populars que la literatura, de moment, no havia usat. I no oblidem que als anys 30 estem en el triomf de la cultura del jazz i de l’arribada massiva dels primers anglicismes a la vida pública. Ell es el primer que usa aquests anglicismes i els dóna un caràcter català.\nL’altra eina per triar material va ser l’estil. Moltes vegades, quan una estructura estilística la tenia vinculada a un text, encara que en trobés una altra que pogués ser interessant, la discriminava perquè ja l’havia usat. L’altra tria eren aquells materials que em permetien una transformació escènica genèrica, és a dir, que em permetien vincular-los al vodevil, al melodrama, a la revista, al teatre líric, etc. I tot això, anar-ho equilibrant perquè hi hagués un nivell de comprensió suficient de la narració, que no necessàriament és el mateix nivell que es produeix quan llegeixes una novel•la. Anar a veure un espectacle teatral no és mai una estratègia substitutiva de llegir una novel•la, el que fas és una lectura escènica d’un material literari. I una lectura escènica usa les eines de l’escenari i per tant, les normes sintàctiques del teatre i no les de la literatura novel•lística.\nHas mantingut una part de la narració a través d’uns quants monòlegs...\nEl que no he fet és intervenir en l’escriptura de Sagarra. El que hagués estat fàcil era passar moltes coses de tercera persona a primera persona i canviar els temps verbals i no ho he volgut fer, perquè aquest joc m’ha obligat a jugar amb moltes convencions de la identificació teatral, del jo actor-jo personatge. I moltes vegades, la duplicitat de rols entre el narrador i el personatge està oberta, permet que el personatge narri coses que li han passat en altres èpoques de la seva vida i per tant, l’ara i aquí emocional té molta més plasticitat que no només l’ara i aquí del que li passa ara. L’espectacle s’obre amb una estratègia narrativa perquè l’espectador estigui còmode amb la identificació del personatge, amb el que li passa i la narració del que li ha passat. Això ens ha donat, a més a més, un canvi de registre expressiu molt més ampli a l’hora de tractar-lo, actoralment parlant.\nEl que sí has mantingut és l’estructura de dues parts de la novel•la...\nTot el material del meu primer acte forma part de la primera part de la novel•la i el mateix passa amb la segona part, tot i que a la novel•la, les dues parts són més o menys iguals. En canvi, jo m’he interessat molt més per la primera part que per la segona, primer perquè el que m’interessava dels personatges es trobava més a la primera meitat que a la segona. La segona generació dels Lloberola m’aportava menys material escènic que el que m’havia aportat la primera perquè ja havia desplegat les estratègies narratives a la primera part. I tornar-les a repetir no m’interessava.\nT’interessava separar les generacions en els dos actes, doncs?\nSobretot perquè l’inici de la segona part de la novel•la és la part més política de Sagarra, és la mirada política del trànsit de la Dictadura a la República, no des dels personatges de la saga dels Lloberola, sinó des del ciutadà mitjà. I com ell, periodista de crònica política, analitza aquesta transició. Aquests materials m’interessaven molt més que la peripecia individual de Maria Lluïsa o de Ferran de Lloberola.\nTot i la riquesa descriptiva de la novel•la, has apostat pes una escenografia austera...\nEl que buscàvem a l’escenografia era un espai de lectura escènica, no la reconstrucció versemblant de cap cosa realista. Ens interessava una estructura que ens pogués donar una lectura rítmica, és un espai molt simbòlic. De fet, l’espectacle comença a les fosques i comences a veure alguna cosa en el moment en què apareix una imatge literaria. Tu entres dins de la narració des de la foscor i vas entrant en l’espai, però és un espai literari, en el fons, un espai mental. I en aquest espai, l’escenografia juga a la comprensió dels subespais, però mai amb una voluntat realista estricta.\nPer això mantens aquesta il•luminació tènue a l’escenari?...\nJo penso que no és ben bé així. Hi ha climes d’il•luminació molt diversos. El que sí he intentat fer amb la llum és una tècnica molt pictòrica. Com sempre passen dues o tres coses simultànies a l’escenari, a través de la llum he intentat ordenar la mirada de l’espectador perquè no es perdi.\nA la novel•la s’esmenta alguna de les cançons que surten a l’obra?\nDirectament, no. S’esmenten els teatres que feien el que nosaltres hem recuperat: el Còmic, el Bataclan, l’Espanyol, l’Edén. La primera part està ambientada


» El Pla C17 fa campanya per unes festes majors lliures de sexisme\nEl Pla C17 fa campanya per unes festes majors lliures de sexisme\nEl Pla de Prevenció de Drogues i Promoció de la Salut C17, impulsa una campanya per prevenir i sensibilitzar sobre el sexisme en espais de lleure, especialment en activitats d’oci nocturn. L’objectiu és vetllar perquè en les festes majors es garanteixi la bona convivència i les relacions respectuoses i igualitàries.\nL’eslogan de la campanya és “N + O = NO”, un element que fa referència i vol aturar les agressions sexistes que sovint es produeixen en espais de gresca (ja sigui a través de mirades, bromes, actituds invasives i/o abusos) i alertar de la necessitat de denunciar-les, tant si es pateixen en primera persona com si es detecten com a testimonis.\nLa campanya consistirà principalment en el repartiment de braçalets amb el lema de la iniciativa, i també comptarà amb material gràfic, on es donaran consells i recomanacions per eradicar el sexisme.\nAquesta iniciativa ha sorgit de la col·laboració del Pla C17 amb diverses àrees de l’Ajuntament de la Garriga i es fa extensiva a la resta dels municipis adherits a aquest Pla Supramunicial per tal d’impulsar, des de l’administració, una campanya per a unes festes majors lliures de sexisme.\nLemes dels cartells de campanya:\nQuants cops t’ho he de repetir? CAP.\nNo justifiquis el masclisme en l’alcohol o altres drogues.\nQue vesteixi com vulgui no vol dir res.\nTocaments, comentaris sobre la roba, mirades i acudits són, també, actituds sexistes.\nLa GarrigaLes FranquesesPla C17


Nissan vol dos anys de congelació salarial per adjudicar a Barcelona la nova camioneta\nLa direcció confia en l'acord amb els sindicats en els propers dies\nEl comitè d'empresa rebutja la proposta de Nissan i l'empresa avisa que el nou model està "fet a mida" per la planta catalana\n2 min. Barcelona 29/11/2010 17:40\n651x366 Les instal·lacions de Nissan de la Zona Franca donen feina a 3.000 persones. / NISSAN Les instal·lacions de Nissan de la Zona Franca donen feina a 3.000 persones. / NISSAN\nEl fabricant d'automòbils Nissan ha proposat avui als sindicats la congelació salarial de tota la plantilla de Barcelona durant dos anys, entre 2012 i 2014, per tal de reduir els costos laborals i que Japó adjudiqui divendres a la planta catalana la nova camioneta 'pick up'.\nSegons ha explicat al diari 'Ara' el portaveu de CC.OO. al comitè, Raúl López, la companyia els ha concretat avui els sacrificis que ja va avançar que calia fer de cara a que Barcelona guanyi punts per quedar-se amb el nou vehicle.\nA banda de la congelació salarial, Nissan també ha plantejat modificar les condicions d'antiguitat de la plantilla, que fins ara es regien per plusos quinquennals.\nLópez ha advertit que les propostes tracten temes delicats i que no es pot pretendre l'acord en els quatre dies que queden per a que la direcció de la multinacional japonesa decideixi on es produirà la 'pick up' a partir de 2014.\nA més a més de Barcelona, que està ben posicionada pel tipus de vehicles que fabrica actualment, també hi ha sobre la taula altres plantes candidates a Mèxic, Tailàndia i Sud-Àfrica. A Barcelona s'hi produeix, entre altre models, la 'pick up' Nissan Navara.\nLa direcció de la fàbrica catalana ha insistit que aquest nou model és un vestit "fet a mida" per a les instal·lacions, que s'assegurarien activitat per deu anys com a mínim i confia en poder pactar un document de consens per presentar-lo a la cúpula de la companyia el proper 2 de desembre. No obstant, l'empresa condiciona les opcions de Catalunya a aquesta contenció salarial, l'augment de la productivitat i més flexibilitat laboral.\nEntre d'altres demandes, Nissan vol augmentar de deu a 15 els dissabtes productius, convertir la bossa d'hores voluntària en obligatòria i que les primeres 80 hores extres es paguin però no donin dret a dies de descans.


Creador de melodies de “Chrome Music Lab” – Millor amb Música!\nCreador de melodies de “Chrome Music Lab”\n22 de gener de 2019 Joanjo Font General Deixa un comentari\nFa uns mesos us vaig parlar de Chrome Music Lab, una web amb 12 experiments relacionats amb diversos aspectes de la música. Avui us vull parlar del seu “Creador de melodies”.\nEs tracta d’una eina molt intuïtiva i fàcil d’utilitzar que resulta molt divertida i motivadora, ja que immediatament pots escoltar el resultat de la teva composició.\nL’aplicació consta de 8 columnes amb 14 caselles cadascuna. Cada casella és una nota diferent i només cal marcar-la per incloure-la en la melodia. A cada nota li correspon un color, cosa que ens permetrà poder traduir la nostra composició a notes musicals. També podem canviar el tempo.\nA més de la part creativa, funciona molt bé com a pas previ a presentar el pentagrama, ja que, quan més cap amunt pugem, els sons sonen més aguts. Això ens resultarà molt útil en el moment que presentem el pentagrama, ja que ho podrem relacionar.\nAplicacionsNotes musicalsRecursos interactius\nPrevious Post: L’origen del nom de les notes\nNext Post: Les veus humanes (classificació)


Sis policies locals de Bétera reben una felicitació de Conselleria pel seu mèrit professional – BÉTERA – toda la información del Bétera, Valencia\nSis policies locals de Bétera reben una felicitació de Conselleria pel seu mèrit professional\nSis policies locals de Bétera…\nEls agents de la Policia Local de Bétera Carlos Sorlí, José Martínez, Francisco Pons, Carlos de la Llave, Juan Martínez i Ana Palacios han rebut una felicitació pública pel seu mèrit professional de mans de la Conselleria de Justícia, Interior i Administració Pública que ha organitzat un acte de condecoracions, diplomes i distincions a agents de Policia Local i Autonòmica de les províncies de València i Castelló.\nA l’acte, celebrat en el Monestir del Puig, va assistir l’Alcaldessa de Bétera, Elia Verdevío, al costat de l’Inspector Cap de la Policia Local de Bétera, José Quilis, els qui van abrigallar aquesta iniciativa que ha reconegut el treball i el mèrit professional dels sis agents de Bétera.\nEn concret, aquesta felicitació pública s’ha realitzat després que els agents Carlos Sorlí, José Martínez i Francisco Pons auxiliaren a tres veïns i veïnes, dues dones i un home d’avançada edat, atrapats pel foc en l’incendi del seu habitatge a Bétera anteposant la vida de la ciutadania a la seua pròpia.\nA més també s’ha felicitat públicament els agents Carlos de la Llave, Juan Martínez i Ana Palacios els qui van salvar la vida a un jove veí de Bétera de 27 anys que va entrar en parada cardiorespiratòria. La ràpida actuació, la formació dels agents en reanimació cardiopulmonar (RCP) i l’existència d’un dispositiu Desfibril·lador Extern Semiautomàtic (DESA) en el vehicle policial va ser essencial per a salvar-li la vida.\nLa ràpida i ràpida actuació d’aquests sis agents, en aquests dos casos, va suposar un desenllaç feliç per a tots. “Tenim una plantilla policial excel·lent, amb capacitat de reacció, formació, i sobretot una vocació de servei al ciutadà que els honra. Estem orgullosos de les seues actuacions, de la seua valentia, posant fins i tot en moltes situacions la seua vida per davant a la dels nostres veïns i veïnes”, va manifestar la primera edil de Bétera, Elia Verdevío.\nDurant l’acte, l’Alcaldessa també va voler felicitar l’àrea de Seguretat Ciutadana “per dotar als nostres agents de formació i recursos materials que, dia rere dia, atenen els nostres veïns i veïnes amb eines adequades i una formació permanent”.


PERE CASELLAS: Socialització de recursos contra retallades educatives\nSocialització de recursos contra retallades educatives\nAquesta tarda us parlaré del projecte que la candidatura socialista figuerenca vol dur a terme en l'àmbit de l'educació si assolim l'alcaldia. En aquest sentit avui s'ha fet pública a la web electoral del PSC una nova nota de premsa en la que desenvolupem els eixos principals de la proposta i que ha estat explicada per la Mireia Guerro i l'Àngels Vila, dues reconegudes professionals del sector i membres de la candidatura socialista.\nLes principals línies de la nostra proposta passen per la socialització dels beneficis d'una hipotètica implantació de l'escola Montessori a Figueres, una major interacció amb les AMPA's per capitalitzar la sisena hora lectiva i compensar la retallada de la Generalitat a les escoles públiques. D'altra banda, i vistes les darreres experiències viscudes en els processos d’adjudicació de places escolars, especialment a les llars d’infants municipals i les escoles de primària, treballarem per dotar-los de la màxima transparència.\nAltrament al PSC estem convençuts que no cal crear nous instituts a l’àrea urbana de Figueres, ja que entenem que anirien en detriment del que ja existeixen, desnaturalitzant-ne les matrícules. Considerem necessària també la creació d’una nova llar d’infants municipal i l'impuls del programa de socialització de llibres, garantint línies d'ajuts anuals i la inclusió de les tecnologies a l’Aula.\nFinalment volem potenciar l’Escola Oficial d’Idiomes, afegint-hi en el currículum extraescolar estades lingüístiques a empreses turístiques de la Costa Brava.


El trànsit de l'autovia A-2 entre Caldes i Fornells suma 79.965 vehicles diaris - Diari de Girona\nEl trànsit de l'autovia A-2 entre Caldes i Fornells suma 79.965 vehicles diaris\nRiudellots és el punt més transitat de l'N-II desdoblada durant la primera meitat de l'any, però a Caldes de Malavella és on ha augmentat més respecte al 2018, un 13,9%\nEl trànsit de l'autovia A-2 entre Caldes i Fornells suma 79.965 vehicles diaris Marc Martí\nEl volum de trànsit a l'autovia A-2 entre Caldes de Malavella i Fornells de la Selva -un dels trams desdoblats de la carretera més transitada de Girona, la Nacional II- s'acosta a una mitjana diària de 80.000 vehicles, la majoria dels quals, 49.406, passen per Riudellots de la Selva.\nEl recompte del Ministeri de Foment durant la primera meitat de l'any mostra com una mitjana de 79.965 cotxes i camions -els vehicles pesants són el grup minoritari- han circulat cada dia per aquesta quinzena de quilòmetres de l'N-II, que enllacen amb el recorregut gratuït de l'autopista entre Fornells i Vilademuls. La resta de l'A-2 desdoblada s'allarga, pel sud, entre Sils i Maçanet de la Selva -2,75 quilòmetres inaugurats el novembre de 2018- i, pel nord, de Medinyà a Orriols -3,3 quilòmetres més que tot just s'han posat en marxa oficialment aquest juliol, deu anys després de començar les obres.\nN-II i A-2 constitueixen l'eix viari més llarg i utilitzat, ja que travessa totes les comarques gironines connectant el trànsit entre Barcelona i la resta de l'Estat, per una banda, i la frontera francesa, per l'altra. Segons les dades de Foment, els punts gironins més concorreguts són Caldes de Malavella, per on cada dia passen una mitjana de 30.559 vehicles -26.805 dels quals són lleugers i els 3.754 restants, camions- i Riudellots de la Selva, amb 49.406 -d'aquests, 44.108 són cotxes i altres vehicles lleugers i 5.298, pesants-; cal tenir present que el pas de l'A-2 per Riudellots coincideix amb el nus de comunicacions que conformen l'autopista -aquí fora del sector gratuït-, l'aeroport i l'Eix transversal. Ara bé, tot i ser un punt de confluència de diverses vies, el trànsit de Riudellots s'ha incrementat molt menys (un 3,4%) que el de Caldes, on el Ministeri indica un creixement del 13,9% respecte al mateix període de l'any passat.\nJust al límit amb França, el petit tram de l'autopista AP-7 sense peatge a la Jonquera suma el major nombre de vehicles -després del pas de l'A-2 a Riudellots de la Selva-: 32.089, un 7,8% més que l'any passat; el mateix increment que s'ha comptabilitzat al pas de l'N-152 per Puigcerdà.\nPerò el trànsit encara ha augmentat més, un 10,8%, a la carretera N-154 entre Puigcerdà i Llívia; o a l'N-260 a Portbou, que ha registrat un creixement del 9,6%. En canvi, la circulació en aquesta mateixa via a Ripoll ha disminuït un 1,4%.